1. decembris

1. decembris ir gada 335. diena pēc Gregora kalendāra (336. diena garajā gadā). Līdz gada beigām ir atlikušas 30 dienas.

 Vārda dienas 
Arnolds, Emanuels

 Notikumi 
 1167. gads — Itālijas ziemeļos izveidota Lombardas līga.
 1225. gads — Vācijas karalis Heinrihs VII piešķīra bīskapam Albertam principātu pār Livoniju, Letiju un Ridalu ar tiesībām, kādas ir zemes valdniekam; tādējādi Alberts kļuva par Vācijas valsts firstu.
 1774. gads — stājās spēkā tirdzniecības boikots starp Lielbritāniju un tās Ziemeļamerikas kolonijām.
 1887. gads — Ķīna atzina Portugāles kontroli pār Makao.
 1913. gads:
 Ford Motor Company rūpnīcā uzstādīta pirmā konveijera līnija;
 Grieķija anektēja Krētu.
 1918. gads:
 Islande kļuva par pašpārvaldes karalisti, saglabājot saikni ar Dānijas karali, kas kļuva arī par Islandes karali;
 Zviedrijā jauns vēlēšanu likums pēc principa "viena persona, viena balss", balsis vairs nav atkarīgas no īpašumu vērtības;
 Rumānijas pilsētā Alba Julijā pasludināja Transilvānijas savienību ar Rumānijas Karalisti;
 pasludināta Serbu, horvātu un slovēņu karaliste (vēlāk zināma kā Dienvidslāvijas Karaliste);
 Latvijas brīvības cīņas: Padomju Krievija sāka iebrukumu Latvijā.
 1921. gads — inflācijas dēļ notika nemieri Vīnē.
 1924. gads — "Pirmā decembra sacelšanās": Igaunijā sākās komunistu valsts apvērsums, kas beidzās ar neveiksmi.
 1925. gads — Londonā parakstīti septiņi Lokarno līgumi.
 1943. gads — noslēdzās Teherānas konference.
 1955. gads — afroamerikāniete Roza Pārksa autobusā nedeva vietu apsēsties baltajam vīrietim un tika arestēta; tas izraisīja plašu rezonansi sabiedrībā.
 1958. gads:
 Ubangi-Šari kolonija kļuva par autonomu teritoriju Francijas Kopienas sastāvā un pieņēma nosaukumu Centrālāfrikas Republika;
 pieņemts pašreizējais Centrālāfrikas Republikas karogs.
 1959. gads — noslēgts līgums par Antarktiku, saskaņā ar kuru Antarktiku aizliegts izmantot jebkādiem militāriem mērķiem.
 1973. gads — Papua-Jaungvineja ieguva pašpārvaldes tiesības no Austrālijas.
 1991. gads — Ukrainā notika prezidenta vēlēšanas un referendums par neatkarību no PSRS.
 1998. gads — Exxon paziņoja par 73,7 miljardu dolāru darījumu, lai iegādātos Mobil, tā izveidojot ExxonMobil, otru lielāko pasaules uzņēmumu pēc ienākumiem.
 2020. gads — Puertoriko sabruka Aresibo teleskops, kas bija pasaulē otrs lielākais radioteleskops.

 Dzimuši 
 1081. gads — Luijs VI Resnais (Louis VI of France) (miris 1137. gadā)
 1743. gads — Martins Heinrihs Klaprots (Martin Heinrich Klaproth), vācu ķīmiķis (miris 1817. gadā)
 1761. gads — Marija Tiso (Marie Tussaud), vaska skulptūru tēlniece (mirusi 1850. gadā)
 1792. gads (j.s., pēc v.s. ) — Nikolajs Lobačevskis (Николай Лобачевский), krievu matemātiķis (miris 1856. gadā)
 1864. gads — Kaštens Borkgrevinks (Carsten Borchgrevink), norvēģu polārpētnieks (miris 1934. gadā)
 1867. gads — Ignacijs Moscickis (Ignacy Mościcki), Polijas ķīmiķis, valsts prezidents (miris 1946. gadā)
 1879. gads — Gustavs Mangulis, latviešu pulkvedis (miris 1931. gadā)
 1884. gads — Kārlis Šmits-Rotlufs (Karl Schmidt-Rottluff), vācu mākslinieks (miris 1976. gadā)
 1893. gads — Ernsts Tollers (Ernst Toller), vācu dzejnieks (miris 1939. gadā)
 1896. gads (j.s., pēc v.s. ) — Georgijs Žukovs (Георгий Жуков), PSRS maršals (miris 1974. gadā)
 1935. gads — Vudijs Allens (Woody Allen), ASV režisors, aktieris un komiķis
 1937. gads — Vaira Vīķe-Freiberga, 6. Latvijas prezidente
 1940. gads — Ričards Praiors (Richard Pryor), amerikāņu komiķis un aktieris (miris 2005. gadā)
 1945. gads — Beta Midlere (Bette Midler), ASV aktrise un dziedātāja
 1949. gads:
 Pablo Eskobars (Pablo Escobar), Kolumbijas narkobarons (miris 1993. gadā)
 Baiba Rivža, Latvijas politiķe
 1951. gads — Aleksandrs Aleksandrovs (Александър Александров), Bulgārijas kosmonauts
 1952. gads — Riks Skots (Rick Scott), amerikāņu politiķis
 1964. gads — Salvatore Skillači (Salvatore Schillaci), itāļu futbolists (miris 2024. gadā)
 1967. gads — Terijs Virtss (Terry Virts), ASV kosmonauts
 1969. gads — Sjarhejs Rumass (Сяргей Румас), Baltkrievijas premjerministrs
 1977. gads — Breds Delsons (Brad Delson), ASV ģitārists
 1979. gads — Raiens Melons (Ryan Malone), ASV hokejists
 1980. gads — Mubāraks Hasans Šami (Mubarak Hassan Shami), Kataras garo distanču skrējējs
 1982. gads — Rizs Ahmeds (Riz Ahmed), angļu aktieris
 1986. gads — Endrū Teits (Andrew Tate), amerikāņu—britu interneta personība un uzņēmējs

 Miruši 
 1018. gads — Merzeburgas Tītmārs (Thietmar von Merseburg), hronists (dzimis 975. gadā)
 1135. gads — Henrijs I Izglītotais (Henry I of England), Anglijas karalis (dzimis 1068. gadā)
 1374. gads — Magnuss IV (Magnus IV), Zviedrijas un Norvēģijas karalis (dzimis 1316. gadā)
 1455. gads — Lorenco Žiberti (Lorenzo Ghiberti), Renesanses mākslinieks (dzimis 1378. gadā.)
 1521. gads — Leons X (Leo X), Romas pāvests (dzimis 1475. gadā)
 1825. gads (j.s., pēc v.s. ) — Aleksandrs I (Александр I), Krievijas imperators (dzimis 1777. gadā)
 1919. gads — Jozefs Rozemeiers (Joseph Rosemeyer), vācu treka riteņbraucējs (dzimis 1872. gadā)
 1934. gads — Sergejs Kirovs (Сергей Киров), padomju politiķis (dzimis 1886. gadā)
 1947. gads:
 Godfrijs Herolds Hārdijs (Godfrey Harold Hardy), angļu matemātiķis (dzimis 1877. gadā)
 Alisters Kraulijs (Aleister Crowley), angļu okultists (dzimis 1875. gadā)
 1948. gads — Anrī Azbruks (Henri Hazebrouck), franču airētājs (dzimis 1877. gadā)
 1952. gads — Vitorio Emanuele Orlando (Vittorio Emanuele Orlando), itāļu politiķis (dzimis 1860. gadā)
 1954. gads — Viljams Hoits (William Hoyt), amerikāņu vieglatlēts (dzimis 1875. gadā)
 1960. gads — Ričards Tērners (Richard Turner), angļu futbolists (dzimis 1882. gadā)
 1964. gads — Harilajs Vasilaks (Χαρίλαος Βασιλάκος), grieķu vieglatlēts (dzimis 1875. gadā)
 1973. gads — Dāvids Ben Gurions (דָּוִד בֶּן-גּוּרִיּוֹן), pirmais Izraēlas premjerministrs (dzimis 1886. gadā)
 1991. gads — Džordžs Stiglers (George Stigler), amerikāņu ekonomists (dzimis 1911. gadā)
 2004. gads — Bernhards cur Lipe-Bīsterfelds (Bernhard zur Lippe-Biesterfeld), Nīderlandes karalienes Juliānas vīrs (dzimis 1911. gadā)
 2011. gads — Krista Volfa (Christa Wolf), vācu rakstniece (dzimusi 1929. gadā)
 2019. gads — Mariss Jansons, latviešu diriģents (dzimis 1943. gadā)
 2022. gads:
 Milēna Demonžo (Mylène Demongeot), franču aktrise (dzimusi 1935. gadā)
 Haralds Sīmanis, latviešu dziesminieks (dzimis 1951. gadā)
 2024. gads:
 Nilss Arestrups (Niels Arestrup), franču aktieris, kinorežisors un scenārists (dzimis 1949. gadā)
 Freds Jisi (Fred Jüssi), igauņu biologs, dabaszinātnieks un fotogrāfs (dzimis 1935. gadā)

 Svētku un piemiņas dienas 
 Pasaules AIDS diena

Kategorija:Decembris